ગુજરાતમાં વિધાનસભાની પ્રથમ તબક્કાની ચૂંટણી માટે ફોર્મ ભરવાની છેલ્લી તારીખ મંગળવારે હતી. ત્યાર બાદ બુધવારે આ ફોર્મની ચકાસણી ચાલી રહી છે. એમાં પણ વિવિધ વિખવાદો સામે આવી રહ્યાં છે. 149 ડેડીયાપાડા વિધાનસભાની ફોર્મ ચકાસણીમાં ભારતીય ટ્રાયબલ પાર્ટીના રાષ્ટ્રીય અધ્યક્ષ મહેશભાઈ વસાવાની ઉમેદવારી સામે વાંધો લેવામાં આવ્યો છે.ચૂંટણી અધિકારીએ તેમનું ફોર્મ સ્થગિત કર્યું છે અને આ અંગે ગુરૂવારે નિર્ણય લેવાશે. કોંગ્રેસ અને ભારતીય ટ્રાયબલ પાર્ટીના ગઠબંધનથી નારાજ થઈને અપક્ષ ઉમેદવારી નોંધાવનાર માજી ધારાસભ્ય અમરસિંહ વસાવા અને રાકેશ વસાવાએ આ વાંધો ઉઠાવ્યો હતો.